               25.8.2016

               FI

               Euroopan unionin virallinen lehti

               C 310/42

         P8_TA(2015)0039
   Veropäätöksiä ja muita luonteeltaan tai vaikutuksiltaan samankaltaisia toimenpiteitä käsittelevän erityisvaliokunnan asettaminen
   Euroopan parlamentin päätös 12. helmikuuta 2015 veropäätöksiä ja muita luonteeltaan tai vaikutuksiltaan samankaltaisia toimenpiteitä käsittelevän erityisvaliokunnan asettamisesta ja sen toimivallan, jäsenmäärän ja toimikauden keston määrittelystä (2015/2566(RSO))
   (2016/C 310/10)

      Euroopan parlamentti, joka

               —

               ottaa huomioon puheenjohtajakokouksen ehdotuksen,

               —

               ottaa huomioon komission päätöksen tutkia veropäätöskäytäntöjä EU:n valtiontukisääntöjen mukaisesti kaikissa jäsenvaltioissa,

               —

               ottaa huomioon kaikkien jäsenvaltioiden velvollisuuden antaa muille jäsenvaltioille EU:n verotusta koskevien sääntöjen mukaisesti oma-aloitteisesti veropäätöksiä koskevia tietoja erityisesti, jos päätöksistä saattaa aiheutua veronmenetyksiä toisessa jäsenvaltiossa tai jos keinotekoisista voitonsiirroista yritysryhmän sisällä voi aiheutua veronsäästöä,

               —

               ottaa huomioon työjärjestyksen 197 artiklan,

               1.

               päättää asettaa veropäätöksiä ja muita luonteeltaan tai vaikutuksiltaan samankaltaisia toimenpiteitä käsittelevän erityisvaliokunnan tarkastelemaan EU:n valtiontukia ja verotusta koskevan lainsäädännön soveltamista koskevia käytäntöjä jäsenvaltioiden tekemien veropäätösten tai muiden luonteeltaan tai vaikutuksiltaan samankaltaisten toimenpiteiden yhteydessä, kun vaikuttaa siltä, että tällaisissa käytännöissä on kyse jäsenvaltion tai komission toimesta;

               2.

               päättää, että erityisvaliokunnan toimivaltaan kuuluu

                           a)

                           analysoida ja tarkastella käytäntöjä Euroopan unionin toiminnasta tehdyn sopimuksen 107 artiklan 1 kohdan soveltamisessa jäsenvaltioiden 1. tammikuuta 1991 alkaen tekemien veropäätösten ja muiden luonteeltaan tai vaikutuksiltaan samankaltaisten toimenpiteiden yhteydessä;

                           b)

                           analysoida ja arvioida komission käytäntöjä, jotka liittyvät siihen, seuraako komissio jatkuvasti Euroopan unionin toiminnasta tehdyn sopimuksen 108 artiklan mukaisesti kaikkia jäsenvaltioiden voimassa olevia tukijärjestelmiä, tekeekö se jäsenvaltioille ehdotuksia sisämarkkinoiden asteittaisen kehittämisen tai sisämarkkinoiden toiminnan kannalta aiheellisiksi toimenpiteiksi, tarkastaako se, että valtion myöntämä tai valtion varoista myönnetty tuki soveltuu sisämarkkinoille ja että sitä ei käytetä väärin, tekeekö se päätöksen siitä, että asianomaisen valtion on tietyssä määräajassa poistettava tuki tai muutettava sitä, ja saattaako se asian Euroopan unionin tuomioistuimen käsiteltäväksi, jos kyseinen valtio ei noudata päätöstä, ja joiden väitetään johtaneen siihen, että on tehty lukuisia veropäätöksiä, jotka eivät ole yhteensopivia valtiontukia koskevien EU:n sääntöjen kanssa;

                           c)

                           analysoida ja tarkastella sitä, miltä osin jäsenvaltiot ovat noudattaneet 1. tammikuuta 1991 alkaen Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 22. maaliskuuta 1999 annetussa neuvoston asetuksessa (EY) N:o 659/1999 (1) säädettyjä velvoitteita toimia yhteistyössä ja antaa kaikki tarvittavat asiakirjat;

                           d)

                           analysoida ja tarkastella sitä, miltä osin jäsenvaltiot ovat noudattaneet 1. tammikuuta 1991 alkaen jäsenvaltioiden toimivaltaisten viranomaisten keskinäisestä avusta välittömien verojen ja vakuutusmaksuista perittävien verojen alalla 19. joulukuuta 1977 annetussa neuvoston direktiivissä 77/799/ETY (2) ja hallinnollisesta yhteistyöstä verotuksen alalla ja direktiivin 77/799/ETY kumoamisesta 15. helmikuuta 2011 annetussa neuvoston direktiivissä 2011/16/EU (3) säädettyjä velvoitteita, joiden mukaan jäsenvaltioiden on annettava muille jäsenvaltioille oma-aloitteisesti veropäätöksiä koskevia tietoja;

                           e)

                           analysoida ja arvioida komission käytäntöjä, jotka liittyvät siihen, soveltavatko jäsenvaltiot asianmukaisesti direktiivejä 77/799/ETY ja 2011/16/EU siten, että ne antavat muille jäsenvaltioille oma-aloitteisesti veropäätöksiä koskevia tietoja;

                           f)

                           analysoida ja arvioida sitä, miltä osin jäsenvaltiot noudattavat Euroopan unionista tehdyn sopimuksen 4 artiklan 3 kohdassa vahvistettua vilpittömän yhteistyön periaatetta, kuten esimerkiksi sitä, noudattavatko ne velvoitteita tukea unionia sen täyttäessä tehtäviään ja pidättäytyä kaikista toimenpiteistä, jotka voisivat vaarantaa unionin tavoitteiden toteutumisen, kun otetaan huomioon jäsenvaltioiden mahdollistaman aggressiivisen verosuunnittelun väitetysti laaja levinneisyys ja todennäköisesti merkittävät seuraukset, joita tästä on aiheutunut EU:n ja jäsenvaltioiden julkiselle taloudelle;

                           g)

                           analysoida ja arvioida jäsenvaltioihin sijoittautuneiden tai yhtiöitettyjen yritysten harjoittamaa aggressiivista verosuunnittelua kolmansissa maissa sekä tätä koskevaa tietojen vaihtoa kolmansien maiden kanssa;

                           h)

                           antaa asiaan liittyviä tarpeellisiksi katsomiaan suosituksia;

               3.

               päättää, että erityisvaliokuntaan kuuluu 45 jäsentä;

               4.

               päättää, että erityisvaliokunnan toimikausi on tämän päätöksen hyväksymispäivämäärästä alkaen kuusi kuukautta;

               5.

               pitää aiheellisena, että erityisvaliokunta esittää kahden yhteisesittelijän laatiman kertomuksen.

      (1)  EYVL L 83, 27.3.1999, s. 1.

      (2)  EYVL L 336, 27.12.1977, s. 15.

      (3)  EUVL L 64, 11.3.2011, s. 1.


title: Euroopan parlamentin päätös, tehty 23 päivänä huhtikuuta 2009, vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2007, pääluokka VII - Alueiden komitea

text:
               26.9.2009

               FI

               Euroopan unionin virallinen lehti

               L 255/85

         EUROOPAN PARLAMENTIN PÄÄTÖS,
   tehty 23 päivänä huhtikuuta 2009,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2007, pääluokka VII – Alueiden komitea
   (2009/638/EY)
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2007 (1),

               —

               ottaa huomioon Euroopan yhteisöjen lopullisen tilinpäätöksen varainhoitovuodelta 2007 – Nide I (C6-0421/2008) (2),

               —

               ottaa huomioon alueiden komitean vuosikertomuksen vastuuvapauden myöntävälle viranomaiselle vuonna 2007 toimitetuista sisäisistä tarkastuksista,

               —

               ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2007 ja tarkastettujen toimielinten vastaukset (3),

               —

               ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),

               —

               ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön (A6-0153/2009),

               1.

               myöntää alueiden komitean pääsihteerille vastuuvapauden alueiden komitean talousarvion toteuttamisesta varainhoitovuonna 2007;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, yhteisöjen tuomioistuimelle, tilintarkastustuomioistuimelle, Euroopan oikeusasiamiehelle ja Euroopan tietosuojavaltuutetulle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Klaus WELLE

      (1)  EUVL L 77, 16.3.2007.

      (2)  EUVL C 287, 10.11.2008, s. 1.

      (3)  EUVL C 286, 10.11.2008, s. 1.

      (4)  EUVL C 287, 10.11.2008, s. 111.

      (5)  EYVL L 248, 16.9.2002, s. 1.
   EUROOPAN PARLAMENTIN PÄÄTÖSLAUSELMA
   23. huhtikuuta 2009,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2007, pääluokka VII – Alueiden komitea
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2007 (1),

               —

               ottaa huomioon Euroopan yhteisöjen lopullisen tilinpäätöksen varainhoitovuodelta 2007 – Nide I (C6-0421/2008) (2),

               —

               ottaa huomioon alueiden komitean vuosikertomuksen vastuuvapauden myöntävälle viranomaiselle vuonna 2007 toimitetuista sisäisistä tarkastuksista,

               —

               ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2007 ja tarkastettujen toimielinten vastaukset (3),

               —

               ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),

               —

               ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön (A6-0153/2009),

               1.

               panee merkille, että vuonna 2007 alueiden komitealla oli käytettävissään maksusitoumusmäärärahoja yhteensä 68,6 miljoonaa euroa (2006: 74,4 miljoonaa euroa) ja että niiden käyttöaste oli 96,22 prosenttia;

               2.

               huomauttaa, että tilintarkastustuomioistuimen vuosikertomuksen mukaan tarkastus ei antanut aihetta merkittäviin huomautuksiin alueiden komitean osalta;

               3.

               panee tyytyväisenä merkille, että talous- ja sosiaalikomitea ja alueiden komitea allekirjoittivat joulukuussa 2007 uuden hallinnollista yhteistyöjärjestelyä koskevan sopimuksen kaudelle 2008–2014; on vakuuttunut siitä, että näiden kahden toimielimen välinen yhteistyö on taloudellisesti kannattavaa eurooppalaisten veronmaksajien kannalta; pitää lisäksi myönteisenä, että alueiden komitea on aloittanut EMAS-sertifioinnin (Eco-Management and Audit Scheme);

               4.

               panee tyytyväisenä merkille näiden kahden komitean selvän sitoutumisen sisäisen valvonnan standardien yhdenmukaistamiseen parhaiden käytäntöjen pohjalta sekä kaikkien muiden asianmukaisten, yhteispalvelujen varainhoidollisten menettelyjen yhdenmukaistamiseen;

               5.

               panee merkille, että uudessa sopimuksessa pidetään kaikkein tärkeimmät osa-alueet (infrastruktuuri, atk ja televiestintä sekä kääntäminen, mukaan lukien asiakirjojen tuottaminen) yhteispalvelun piirissä, kun taas rajallinen määrä palveluja irrotetaan siitä, mm. sisäiset palvelut, sosiaali- ja terveydenhuoltopalvelut, kirjasto ja painatuksen esivalmistelu;

               6.

               vaatii kuitenkin, että tämä palvelujen irrottaminen ei saa aiheuttaa kuluja, ja kehottaakin siksi näitä komiteoita laatimaan osana välivaiheen arviointia yhteisen analyysin siitä, onko tästä resurssien siirrosta hyötyä molemmille; pyytää komiteoita antamaan parlamentille tietoja yhteispalvelujen piiristä irrotettuja palveluita koskevista miniyhteistyösopimuksista vuoden 2009 alussa tehdystä arviosta;

               7.

               pitää tervetulleena alueiden komitean ja komission budjettipääosaston välillä tehtyä palvelutasosopimusta tammikuussa 2007 käyttöön otetun ABAC-sovelluksen (uusi taloushallinto- ja kirjanpitosovellus) käyttämisestä;

               8.

               panee tässä yhteydessä tyytyväisenä merkille yhteispalveluihin luodun sopimusyksikön, joka avustaa kaikkia yhteispalvelujen toiminnallisia osastoja julkisten hankintojen alalla; panee merkille, että uudessa sopimuksessa yhteispalvelujen tarkastusyksikkö on siirretty kunkin komitean omiin yksiköihin;

               9.

               pitää ratkaisevan tärkeänä, että esimerkiksi tulojen ja menojen hyväksyjien ja tarkastajien suorittamat tarkastukset ovat riittävän tiukkoja; korostaa tässä yhteydessä, että on tärkeää toteuttaa riittävästi satunnaisia tarkastuksia kaikilla aloilla sen lisäksi, että toteutetaan muutamia strategisia tarkastuksia aloilla, joilla riski on suurempi;

               10.

               panee tyytyväisenä merkille, että alueiden komitean budjettiyksikkö on kehittänyt uuden talousarvion analyyttisen seurantajärjestelmän (”BudgetWatch”), joka tarjoaa kattavat tiedot kaikista alueiden komiteaa koskevista talousarvion momenteista ja alamomenteista, muun muassa käytettävissä olevista määrärahoista, maksusitoumusten kuukausikehityksestä ja kyseisen vuoden aikana toteutuneista maksuista;

               11.

               pitää myönteisenä, että alueiden komitea on laatinut luettelon arkaluonteisista tehtävistä ja että se aikoo perustaa henkilöstöyksikköön henkilöstön liikkuvuuteen erikoistuneen ryhmän, jonka pitäisi auttaa tulevaisuuteen suuntautuneen lähestymistavan kehittämisessä henkilöresurssien suunnitteluun;

               12.

               panee merkille, että sisäisen tarkastuksen yksikkö teki kolme tarkastusta vuonna 2007 (virkamatkakustannuksista, ulkopuolella teetetyistä tutkimuksista ja rahoitusprosessien asianmukaisuudesta) sekä kaksi seurantatarkastusta (korjauskertoimella lisättynä siirretyistä palkanosista ja sisäisen valvonnan standardeista);

               13.

               muistuttaa, että palkanosien siirtoa koskeva sisäinen tutkimus, joka saatiin päätökseen vuonna 2006 ja johon sisältyi kaikkien tehtyjen siirtojen syvällinen analyysi, paljasti, että tehtävien toisistaan erottamisen periaatetta tällä alalla koskevat heikkoudet (käynnistävät toiminnot ja sisäinen tarkastus) ja valvontaympäristö olisi pitänyt asettaa paremmin etusijalle kyseiset riskit huomioon ottaen; panee lisäksi merkille, että sisäisen tarkastajan suositusten seurantaselvitys tehtiin helmikuussa 2007 ja toinen seurantaselvitys vuonna 2008 ja että niistä kävi ilmi, että 20 suosituksesta 16 oli pantu täysin täytäntöön; kehottaa alueiden komiteaa varmistamaan kaikkien tarkastussuositusten täyden täytäntöönpanon;

               14.

               muistuttaa, että OLAF vahvisti tekemänsä tutkimuksen jälkeen, että kahdeksan siirtoa ei ollut henkilöstösääntöjen mukaisia, ja suositti liikaa maksettujen määrien perimistä takaisin asianomaisilta virkamiehiltä; panee tyytyväisenä merkille, että kaikki perinnät oli saatu päätökseen vuoden 2007 alkupuolella; muistuttaa lisäksi, että OLAF suositti, että kuuden henkilöstön jäsenen osalta aloitetaan kurinpitomenettely, ja viiden osalta se myös toimitti asiakirjat Belgian viranomaisille;

               15.

               huomauttaa, että alueiden komitean nimittävä viranomainen pidätti Belgian viranomaisten pyynnöstä kyseisten virkamiesten koskemattomuuden 6. heinäkuuta 2007 ja että viranomaiset kuulivat heitä sen jälkeen; toteaa lisäksi, että alueiden komitean nimittävä viranomainen pidätti 17. marraskuuta 2008 vielä yhden virkamiehen koskemattomuuden yleisen syyttäjän pyynnöstä;

               16.

               panee tyytyväisenä merkille, että alueiden komitean pääsihteeri käynnisti hallinnollisen tutkinnan, jonka toteutti komission entinen apulaispääjohtaja; huomauttaa, että kahdessa viidestä tapauksesta, joissa asia toimitettiin viranomaisille, alueiden komitean nimittävä viranomainen päätti 17. tammikuuta 2008 aloittaa kurinpitomenettelyn kurinpitolautakunnassa; ymmärtää sen, että henkilöstösääntöjen mukaisesti lopullinen päätös näissä tapauksissa voidaan tehdä vasta, kun belgialainen tuomioistuin on antanut lopullisen päätöksensä;

               17.

               panee merkille, että kolmessa muussa tapauksessa nimittävä viranomainen tekee lopullisen päätöksensä kurinpitomenettelyn aloittamisesta heti, kun on saanut tarpeelliset tiedot jatkotoimista, joihin Belgian viranomaiset aikovat ryhtyä; panee lisäksi merkille, että yhdessä toisessa tapauksessa, jossa OLAF ei ole siirtänyt asiaa Belgian viranomaisille, nimittävä viranomainen päätti hallinnollisen tutkinnan suositusten mukaisesti antaa kyseiselle virkamiehelle varoituksen; vaatii jälleen tiukkoja syytteitä kaikissa tapauksissa, joissa petollinen toiminta voidaan todistaa;

               18.

               kehottaa alueiden komiteaa harkitsemaan asianmukaisia kurinpitotoimia, mikäli meneillään olevien tapausten tulokset sitä edellyttävät;

               19.

               toteaa, että alueiden komitean jäsenet ovat alue- tai paikallisvaaleissa valittuja luottamushenkilöitä tai poliittisesti vastuussa vaaleilla valitulle elimelle; toteaa lisäksi, että näissä ominaisuuksissa toimiessaan jäsenet ilmoittavat taloudelliset etunsa ja kertovat asiaankuuluvat tiedot muun muassa ilmoituksenalaisesta ammatillisesta toiminnasta ja palkallisista toimista tai tehtävistä kyseisissä alueellisissa ja paikallisissa elimissä noudatettavien säännösten mukaisesti; ehdottaa, että alueiden komitea ottaa käyttöön tällaisen kaikkia jäseniään koskevan velvollisuuden; ehdottaa lisäksi, että nimitetään riippumaton tarkkailija, jonka tehtävänä olisi vuosittain raportoida julkisesti saaduista ilmoituksista, jotta varmistetaan uskottava seuranta ja valvonta;

               20.

               pyytää alueiden komiteaa sisällyttämään seuraavaan toimintakertomukseensa (varainhoitovuosi 2008) luvun, jossa selvitetään seikkaperäisesti, mitä jatkotoimia on toteutettu Euroopan parlamentin aikaisempien vastuuvapauden myöntämispäätösten jälkeen seuranneen vuoden aikana, ja esitetään mahdolliset suositusten noudattamatta jättämistä koskevat perustelut eikä pelkkiä viittauksia vastuuvapauspäätöksiin;

               21.

               toteaa, että varainhoitoasetukseen tehdyistä tarkistuksista huolimatta siihen sisältyvät hankintoja koskevat säännöt ovat edelleen pienten toimielinten, kuten alueiden komitean, kannalta liiallisen raskaita, etenkin kun on kyse arvoltaan suhteellisen pieniä hankintoja koskevista tarjouksista; kehottaa komissiota – tämän tehdessä alustavaa työtään ennen varainhoitoasetukseen esitettävien mahdollisten muutosehdotusten laatimista – kuulemaan laajalti alueiden komitean pääsihteeriä ja hallintoa varmistaakseen, että näiden näkökannat otetaan täysimääräisesti huomioon lopullisessa luonnoksessa.

      (1)  EUVL L 77, 16.3.2007.

      (2)  EUVL C 287, 10.11.2008, s. 1.

      (3)  EUVL C 286, 10.11.2008, s. 1.

      (4)  EUVL C 287, 10.11.2008, s. 111.

      (5)  EYVL L 248, 16.9.2002, s. 1.


title: Euroopan parlamentin päätös, tehty 23 päivänä huhtikuuta 2009, vastuuvapauden myöntämisestä Euroopan meriturvallisuusviraston talousarvion toteuttamisesta varainhoitovuonna 2007

text:
               26.9.2009

               FI

               Euroopan unionin virallinen lehti

               L 255/172

         EUROOPAN PARLAMENTIN PÄÄTÖS,
   tehty 23 päivänä huhtikuuta 2009,
   vastuuvapauden myöntämisestä Euroopan meriturvallisuusviraston talousarvion toteuttamisesta varainhoitovuonna 2007
   (2009/669/EY)
   EUROOPAN PARLAMENTTI, joka

               —

               ottaa huomioon Euroopan meriturvallisuusviraston lopullisen tilinpäätöksen varainhoitovuodelta 2007 (1),

               —

               ottaa huomioon tilintarkastustuomioistuimen kertomuksen Euroopan meriturvallisuusviraston tilinpäätöksestä varainhoitovuodelta 2007 sekä viraston vastaukset (2),

               —

               ottaa huomioon neuvoston 10. helmikuuta 2009 antaman suosituksen (5588/2009 – C6-0060/2009),

               —

               ottaa huomioon EY:n perustamissopimuksen ja erityisesti sen 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,

               —

               ottaa huomioon Euroopan meriturvallisuusviraston perustamisesta 27. kesäkuuta 2002 annetun Euroopan parlamentin ja neuvoston asetuksen (EY) N:o 1406/2002 (4) ja erityisesti sen 19 artiklan,

               —

               ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön ja liikenne- ja matkailuvaliokunnan lausunnon (A6-0167/2009),

               1.

               myöntää Euroopan meriturvallisuusviraston pääjohtajalle vastuuvapauden viraston talousarvion toteuttamisesta varainhoitovuonna 2007;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan meriturvallisuusviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Klaus WELLE

      (1)  EUVL C 278, 31.10.2008, s. 20.

      (2)  EUVL C 311, 5.12.2008, s. 57.

      (3)  EYVL L 248, 16.9.2002, s. 1.

      (4)  EYVL L 208, 5.8.2002, s. 1.

      (5)  EYVL L 357, 31.12.2002, s. 72.
   EUROOPAN PARLAMENTIN PÄÄTÖSLAUSELMA
   23. huhtikuuta 2009,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan meriturvallisuusviraston talousarvion toteuttamisesta varainhoitovuonna 2007
   EUROOPAN PARLAMENTTI, joka

               —

               ottaa huomioon Euroopan meriturvallisuusviraston lopullisen tilinpäätöksen varainhoitovuodelta 2007 (1),

               —

               ottaa huomioon tilintarkastustuomioistuimen kertomuksen Euroopan meriturvallisuusviraston tilinpäätöksestä varainhoitovuodelta 2007 sekä viraston vastaukset (2),

               —

               ottaa huomioon neuvoston 10. helmikuuta 2009 antaman suosituksen (5588/2009 – C6-0060/2009),

               —

               ottaa huomioon EY:n perustamissopimuksen ja erityisesti sen 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,

               —

               ottaa huomioon Euroopan meriturvallisuusviraston perustamisesta 27. kesäkuuta 2002 annetun Euroopan parlamentin ja neuvoston asetuksen (EY) N:o 1406/2002 (4) ja erityisesti sen 19 artiklan,

               —

               ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön ja liikenne- ja matkailuvaliokunnan lausunnon (A6-0167/2009),

               A.

               ottaa huomioon, että tilintarkastustuomioistuin on saanut riittävän varmuuden siitä, että varainhoitovuoden 2007 tilit ovat luotettavat ja tilien perustana olevat toimet ovat lailliset ja asianmukaiset,

               B.

               ottaa huomioon, että parlamentti myönsi 22. huhtikuuta 2008 Euroopan meriturvallisuusviraston pääjohtajalle vastuuvapauden viraston talousarvion toteuttamisesta varainhoitovuonna 2006 (6) ja päätökseen liitetyssä päätöslauselmassa se muun muassa

                           —

                           pani merkille tilintarkastustuomioistuimen havainnon siitä, että talousarvion ja henkilöstötaulukon laatimismenettelyjen epätarkkuuksista johtuen siirtoja tehtiin suuri määrä, henkilöstön palvelukseen ottamisen suunnittelu oli epäasianmukaista ja talousarvion esittämisessä ilmeni virheitä,

                           —

                           pani huolestuneena merkille tilintarkastustuomioistuimen huomion siitä, että joitakin oikeudellisia sitoumuksia tehtiin ennen vastaavia talousarviositoumuksia;

               1.

               toteaa, että virasto sai vuoden 2007 talousarviosta maksusitoumus- ja maksumäärärahoina 48 249 000 euroa;

               2.

               pitää valitettavana, että tilintarkastustuomioistuin joutui vuoden 2006 tapaan jälleen toteamaan, että talousarvion laadintamenettelyt eivät olleet riittävän tarkkoja;

               3.

               toteaa tilintarkastustuomioistuimen havainneen, että vuonna 2007 tehtiin 32 määrärahasiirtoa; panee merkille tilintarkastustuomioistuimen esittämän arvostelun määrärahasiirtojen suuresta määrästä;

               4.

               panee merkille viraston vastauksen, jonka mukaan määrärahasiirrot eivät ylittäneet varainhoitoasetuksessa olevaa 10 prosentin enimmäismäärää;

               5.

               panee lisäksi merkille tilintarkastustuomioistuimen arvostelun, jonka mukaan pilaantumisen torjuntatoimiin tarkoitetut 25 000 000 euron määrärahat, jotka budjettivallan käyttäjä oli hyväksynyt tavanomaisina määrärahoina, olivat kesäkuun puolivälistä joulukuuhun 2007 aiheettomasti siirrettyinä käyttötarkoitukseensa sidottuihin tuloihin;

               6.

               panee merkille viraston vastauksen, että se päätti komission ehdotuksesta 20. maaliskuuta 2007 hyväksyä määrärahat pilaantumisen torjuntaa varten sidottuina tuloina ja päätti 21. marraskuuta 2007, ettei enää käsittelisi näitä määrärahoja sellaisina;

               7.

               on pettynyt siihen, että tilintarkastustuomioistuin joutui vuoden 2006 tapaan jälleen toteamaan, että oikeudellisia sitoumuksia tehtiin ennen vastaavien talousarviositoumusten tekemistä; kehottaa virastoa tehostamaan koulutusta ja tiedotusta, jotta tilanne ei toistuisi tulevaisuudessa; vaatii, että viraston vuoden 2008 vuotuisessa toimintakertomuksessa annetaan selvitys toimista, joita asian suhteen on toteutettu;

               8.

               panee merkille, että tilintarkastustuomioistuin havaitsi seuraavia puutteita palvelukseenottomenettelyissä:

                           —

                           valintaperusteista ja kilpailun seuraavaan vaiheeseen siirtymiseen sovellettavista pisterajoista ei ollut päätetty ennen arviointimenettelyn alkua,

                           —

                           henkilöstökomiteaa ei ollut pyydetty osallistumaan valintamenettelyihin;

               9.

               panee merkille viraston vastauksen, jonka mukaan on ryhdytty toimenpiteisiin, joilla varmistetaan valintaperusteiden ja pisterajojen määrittäminen valintamenettelyn aikaisemmassa vaiheessa;

               10.

               kehottaa virastoa huolehtimaan siitä, että sen palvelukseenottomenettelyt ovat avoimia ja syrjimättömiä, etenkin varmistamalla henkilöstökomitean mahdollisuus osallistua niihin;

               11.

               suhtautuu myönteisesti siihen, että virasto tekee tiivistä yhteistyötä myös Lissabonissa sijaitsevan Euroopan huumausaineiden ja niiden väärinkäytön seurantakeskuksen kanssa jakaakseen rakennuksia ja käyttääkseen yhteisiä infrastruktuureja ja palveluja;

               12.

               kehottaa painokkaasti komissiota varmistamaan, että virasto pitää tulevaisuudessa tiukasti kiinni budjettikurin periaatteesta ja työskentelee aina hyväksyttyjen talousarvioiden pohjalta;

               13.

               viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta EU:n erillisvirastojen varainhoidosta ja sen valvonnasta 23. huhtikuuta 2009 antamaansa päätöslauselmaan (7).

      (1)  EUVL C 278, 31.10.2008, s. 20.

      (2)  EUVL C 311, 5.12.2008, s. 57.

      (3)  EYVL L 248, 16.9.2002, s. 1.

      (4)  EYVL L 208, 5.8.2002, s. 1.

      (5)  EYVL L 357, 31.12.2002, s. 72.

      (6)  EUVL L 88, 31.3.2009, s. 192.

      (7)  Katso tämän virallisen lehden sivu 206.


Avis juridique important

|

E1996J0523(01)

Virallinen lehti nro L 123 , 23/05/1996 s. 0025 - 0025

PÄÄTÖS 20 päivänä joulukuuta 1995 tehty päätös EFTAn tuomioistuimen virallisista vapaapäivistä vuonna 1996 EFTAn TUOMIOISTUIN, jokaottaa huomioon työjärjestyksen 24 artiklan 3 kohdan, jonka mukaan tuomioistuimen on noudatettava toimipaikkansa virallisia vapaapäiviä,ottaa huomioon työjärjestyksen 76 artiklan 2 kohdan, jonka mukaan tuomioistuimen on laadittava luettelo virallisista vapaapäivistä ja julkaistava se Euroopan yhteisöjen virallisen lehden ETA-osastossa ja ETA-täydennysosassa,ottaa huomioon, että on päätetty tuomioistuimen muutosta Luxemburgiin ja että muuttopäivämäärää ei ole vielä vahvistettu sekä että tällaisen muuton seurauksena on mahdollisesti laadittava tarkistettu luettelo virallisista vapaapäivistä,ON PÄÄTTÄNYT SEURAAVAA:Niin kauan kuin tuomioistuimen kotipaikka on Geneve Sveitsissä, seuraavat päivät vuonna 1996 ovat virallisia vapaapäiviä, jolloin tuomioistuin on suljettu:>TAULUKON PAIKKA>


Avis juridique important

|

31994D0217

94/217/EY: Neuvoston asetus, annettu 19  päivänä huhtikuuta 1994, yhteisön korkohyvityksistä Euroopan investointipankin pienille ja keskisuurille yrityksille väliaikaisen lainajärjestelmän puitteissa antamien lainojen osalta

Virallinen lehti nro L 107 , 28/04/1994 s. 0057 - 0058 Suomenk. erityispainos Alue 1 Nide 3 s. 0129  Ruotsink. erityispainos Alue 1 Nide 3 s. 0129

NEUVOSTON ASETUS,annettu 19 päivänä huhtikuuta 1994,yhteisön korkohyvityksistä Euroopan investointipankin pienille ja keskisuurille yrityksille väliaikaisen lainajärjestelmän puitteissa antamien lainojen osalta (94/217/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 235 artiklan,ottaa huomioon komission ehdotuksen (),ottaa huomioon Euroopan parlamentin lausunnon (),sekä katsoo, ettäEdinburghissa kokoontunut Eurooppa-neuvosto kehotti Euroopan investointipankkia (EIP) harkitsemaan kiireellisesti ja myönteisessä hengessä uuden väliaikaisen 5 miljardin ecun lainajärjestelmän luomista EIP:ssa perusrakennehankkeiden, erityisesti Euroopan laajuisiin verkkoihin liittyvien hankkeiden, rahoituksen nopeuttamiseksi; EIP:n valtuusto päätti tämän järjestelmän luomisesta 10 päivänä helmikuuta 1993,Kööpenhaminassa kokoontunut Eurooppa-neuvosto kehotti EIP:a lisäämään 3 miljardia ecua tähän järjestelmään ja jatkamaan sen kestoa vuodesta 1994 eteenpäin; tästä lisäyksestä olisi varattava miljardi ecua Euroopan pienten ja keskisuurten yritysten kilpailukyvyn vahvistamiseen,Kööpenhaminassa kokoontunut Eurooppa-neuvosto kehotti myös neuvostoa tutkimaan, miten tälle pienille ja keskisuurille yrityksille varattujen luottojen osalle voitaisiin myöntää korkohyvityksiä, joiden enimmäismäärä olisi kolme prosenttiyksikköä viiden vuoden aikana, siten että tuen myöntäminen yhdistettäisiin työpaikkojen luomiseen ja rahoitettaisiin tämänhetkisten talousarvionäkymien puitteissa; Brysselissä 29 päivänä lokakuuta 1993 kokoontunut Eurooppa-neuvosto pyysi neuvostoa varmistamaan, että pienten ja keskisuurten yritysten korkohyvitysjärjestelmä toteutetaan Kööpenhaminassa kokoontuneen Eurooppa-neuvoston suuntaviivojen mukaisesti ja Edinburghissa kokoontuneen Eurooppa-neuvoston yhteisön kustannusten kannattavuutta koskevien päätelmien mukaisesti,tämä toiminta olisi osa yhteisön talouden kasvun elvyttämiseen tähtäävää toimintaa; Edinburghissa kokoontunut Eurooppa-neuvosto tunnusti pienten ja keskisuurten yritysten merkityksen työpaikkojen luomisessa ja kasvun elvyttämisessä;neuvosto teki 28 päivänä heinäkuuta 1989 päätöksen 89/490/ETY liiketoimintaympäristön parantamisesta sekä yritysten, erityisesti pienten ja keskisuurten yritysten, kehityksen edistämisestä yhteisössä (); tässä päätöksessä säädettyä tukiohjelmaa tarkistettiin päätöksellä 91/319/ETY (),neuvosto suositteli 17 päivänä kesäkuuta 1992 antamassaan päätöslauselmassa (), että komissio toteuttaisi tarvittavia toimenpiteitä suotuisan ympäristön luomiseksi yrityksille, erityisesti pienille ja keskisuurille yrityksille;neuvosto hyväksyi 14 päivänä kesäkuuta 1993 päätöksen 93/379/ETY monivuotisesta toimintaohjelmasta yhteisön yrityspolitiikan, erityisesti pieniä ja keskisuuria yrityksiä koskevan politiikan painopistealueiden tehostamiseksi sekä politiikan jatkuvuuden ja lujittamisen varmistamiseksi (),järjestelmä olisi käytettävissä koko yhteisössä ja olisi pantava täytäntöön mahdollisimman nopeasti,järjestelmää käytettäisiin tarvittaessa yhdessä yhteisön muiden rahoitusvälineiden kanssa,EIP on ilmoittanut olevansa valmis osallistumaan tämän päätöksen täytäntöönpanoon;EIP ja komissio tekevät yhteistyösopimuksen tämän järjestelmän täytäntöönpanosta, japerustamissopimuksessa ei ole muuta tämän päätöksen tekemiseen valtuuttavaa määräystä kuin 235 artikla,ON PÄÄTTÄNYT SEURAAVAA:1 artiklaYhteisö myöntää EIP:n pienille ja keskisuurille yhteisön yrityksille antamien lainojen korkotason pienentämiseen tarkoitettuja hyvityksiä yhteensä 1 miljardin ecun määrään asti. EIP myöntää nämä lainat alunperin EIP:n valtuuston 10 päivänä helmikuuta 1993 käyttöön ottaman ja 30 päivänä marraskuuta 1993 laajentaman väliaikaisen järjestelmän puitteissa myönnettyihin lainoihin sovellettavien yksityiskohtaisten sääntöjen mukaisesti. Ainoastaan sellaiset sijoitushankkeet, joilla on tarkoitus luoda uusia työpaikkoja, voivat saada näitä hyvityksiä.Yhteisön korkohyvitykset sidotaan 200 basispointiin (bp); ne myönnetään lainojen saajille enintään viideksi vuodeksi.EIP:n on tehtävä sellaisia lainoja koskevat päätökset, joille myönnetään edellä tarkoitettu hyvitys, kahdentoista kuukauden kuluessa tämän päätöksen voimaantulosta.2 artiklaEIP hoitaa järjestelmää yhteisön nimissä yhtä huolellisesti kuin omin voimavaroin toteuttamiaan toimintoja.Tämän päätöksen täytäntöönpanoa koskevat yksityiskohtaiset säännöt vahvistetaan komission ja EIP:n välisessä yhteistyösopimuksessa. Tässä sopimuksessa on erityisesti määrättävä yksityiskohtaiset säännöt, joilla kunkin hankkeen osalta voidaan määritellä 1 artiklassa määrätty tavoite työpaikkojen luomisesta ja varmistaa sen toteutumisen seuranta.3 artiklaKomissio toimittaa vuosittain Euroopan parlamentille ja neuvostolle arviointikertomuksen tämän päätöksen täytäntöönpanosta. Komissio painottaa EIP:n sille tätä tarkoitusta varten käyttöön antamien tietojen perusteella erityisesti PKT-järjestelmän kokonaiskäyttöä yhteisössä ja sen todettua vaikutusta työpaikkojen luomiseen sekä pienten ja keskisuurten yritysten tämän järjestelmän puitteissa toteuttamien sijoitusten korkokantoihin. Ensimmäinen kertomus toimitetaan 30 päivään lokakuuta 1994 mennessä.Tehty Luxemburgissa 19 päivänä huhtikuuta 1994.Neuvoston puolestaPuheenjohtajaTh. PANGALOS() EYVL N:o C 10, 14.1.1994, s. 13() EYVL N:o C 114, 25.4.1994() EYVL N:o L 239, 16.8.1989, s. 33() EYVL N:o L 175, 4.7.1991, s. 32() EYVL N:o C 178, 15.7.1992, s. 8() EYVL N:o L 161, 2.7.1993, s. 68


Avis juridique important

|

31993D0622

93/622/EY: Neuvoston päätös, tehty 16 päivänä marraskuuta 1993, vuoden 1986 oliiviöljyä ja syötäviksi tarkoitettuja oliiveja koskevan kansainvälisen sopimuksen muuttamisesta ja voimassaolon pidentämistä koskevan vuoden 1993 pöytäkirjan tekemisestä

Virallinen lehti nro L 298 , 03/12/1993 s. 0036 - 0036 Suomenk. erityispainos Alue 3 Nide 53 s. 0210  Ruotsink. erityispainos Alue 3 Nide 53 s. 0210

NEUVOSTON PÄÄTÖS,tehty 16 päivänä marraskuuta 1993,vuoden 1986 oliiviöljyä ja syötäviksi tarkoitettuja oliiveja koskevan kansainvälisen sopimuksen muuttamisesta ja voimassaolon pidentämistä koskevan vuoden 1993 pöytäkirjan tekemisestä (93/622/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 113 artiklan,ottaa huomioon komission ehdotuksen,sekä katsoo, ettävuoden 1986 oliiviöljyä ja syötäviksi tarkoitettuja oliiveja koskeva kansainvälinen sopimus hyväksyttiin 8 päivänä joulukuuta 1986 neuvoston päätöksellä 87/401/ETY(1); se suosii yleisesti kansainvälistä yhteistyötä ja edistää yhteisön tavoitteiden toteutumista kauppapolitiikan ja yhteisen maatalouspolitiikan aloilla, jajatketun sopimuksen voimassaoloaika päättyy 31 päivänä joulukuuta 1993; sopimus on edelleen hyödyllinen, ja sen voimassaoloa olisi jatkettava uudelleen,ON PÄÄTTÄNYT SEURAAVAA:1 artikla Vuoden 1986 oliiviöljyä ja syötäviksi tarkoitettuja oliiveja koskevan kansainvälisen sopimuksen muuttamista ja voimassaolon pidentämisestä tehty vuoden 1993 pöytäkirja hyväksytään Euroopan yhteisön puolesta.Pöytäkirjan teksti on tämän päätöksen liitteenä.2 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa 1 artiklassa tarkoitettu pöytäkirja ja tallettaa yhteisön hyväksymiskirja.Tehty Brysselissä 16 päivänä marraskuuta 1993.Neuvoston puolestaPuheenjohtajaA. BOURGEOIS(1) EYVL N:o L 214, 4.8.1987, s. 1


title: Neuvoston päätös, tehty 29 päivänä huhtikuuta 2004, — Europolin henkilöstöön sovellettavien peruspalkkojen ja lisien mukauttamisesta

text:
               30.4.2004

               FI

               Euroopan unionin virallinen lehti

               C 114/10

      NEUVOSTON PÄÄTÖS,
   tehty 29 päivänä huhtikuuta 2004,
   Europolin henkilöstöön sovellettavien peruspalkkojen ja lisien mukauttamisesta
   (2004/C 114/04)
   EUROOPAN UNIONIN NEUVOSTO,
   ottaa huomioon 3 päivänä joulukuuta 1998 annetun neuvoston säädöksen Europolin henkilöstösäännöistä (1) (jäljempänä ”henkilöstösäännöt”), ja erityisesti niiden 44 artiklan,
   ottaa huomioon Irlannin aloitteen (2),
   ottaa huomioon Euroopan parlamentin lausunnon (3),
   ottaa huomioon Europolin hallintoneuvoston suorittaman Europolin työntekijöiden palkkauksen tarkistuksen,
   sekä katsoo seuraavaa:

               1)

               Edellä mainitussa tarkistuksessa hallintoneuvosto otti huomioon muutokset Alankomaiden elinkustannuksissa ja muutokset jäsenvaltioiden julkishallinnon palkoissa.

               2)

               Neuvoston 5 päivänä kesäkuuta 2003 (4) tekemässä päätöksessä, jolla virkamiesten palkkoja mukautetaan 1 päivästä heinäkuuta 2002 lähtien, ei voitu ottaa asianmukaisesti huomioon Ranskan virkamiesten nettopalkkojen kehitystä eikä Alankomaiden elinkustannuksissa tapahtuneiden muutosten kehitystä koskevaa oikaisua.

               3)

               Mainitun tarkistuksen perusteella 0,9 prosentin lisäys palkkaukseen on aiheellinen 1 päivän heinäkuuta 2001 ja 1 päivän heinäkuuta 2002 väliseltä ajalta.

               4)

               Neuvoston asiana on päättää yksimielisesti Europolin työntekijöiden peruspalkkojen ja lisien mukauttamisesta mainitun tarkistuksen perusteella,

         ON PÄÄTTÄNYT SEURAAVAA:
   1 artikla
   Muutetaan henkilöstösäännöt seuraavasti:

               1 päivästä heinäkuuta 2002 alkaen:

                           a)

                           korvataan 45 artiklassa oleva kuukausittaisten peruspalkkojen taulukko seuraavasti:

                                       1

                                       2

                                       3

                                       4

                                       5

                                       6

                                       7

                                       8

                                       9

                                       10

                                       11

                                       1

                                       14 208,61

                                       2

                                       12 758,73

                                       3

                                       8 757,14

                                       8 983,32

                                       9 209,51

                                       9 453,08

                                       9 696,66

                                       9 951,81

                                       10 205,82

                                       10 473,77

                                       10 743,45

                                       11 027,62

                                       11 308,88

                                       4

                                       7 626,24

                                       7 829,23

                                       8 029,31

                                       8 240,99

                                       8 452,68

                                       8 675,95

                                       8 896,32

                                       9 131,21

                                       9 366,07

                                       9 612,56

                                       9 859,04

                                       5

                                       6 283,69

                                       6 448,96

                                       6 611,34

                                       6 785,33

                                       6 959,32

                                       7 144,90

                                       7 327,58

                                       7 521,86

                                       7 713,25

                                       7 916,22

                                       8 119,21

                                       6

                                       5 384,79

                                       5 526,85

                                       5 668,95

                                       5 819,74

                                       5 967,60

                                       6 124,20

                                       6 280,79

                                       6 446,07

                                       6 611,34

                                       6 785,33

                                       6 959,32

                                       7

                                       4 488,76

                                       4 607,65

                                       4 723,63

                                       4 848,32

                                       4 973,01

                                       5 103,50

                                       5 233,99

                                       5 373,18

                                       5 509,46

                                       5 654,45

                                       5 799,43

                                       8

                                       3 816,02

                                       3 917,52

                                       4 016,10

                                       4 123,39

                                       4 227,77

                                       4 337,98

                                       4 448,17

                                       4 567,06

                                       4 683,04

                                       4 807,73

                                       4 929,51

                                       9

                                       3 363,67

                                       3 453,56

                                       3 543,46

                                       3 636,23

                                       3 729,03

                                       3 827,62

                                       3 926,21

                                       4 030,60

                                       4 132,12

                                       4 242,29

                                       4 349,58

                                       10

                                       2 917,11

                                       2 995,42

                                       3 070,80

                                       3 151,98

                                       3 230,29

                                       3 317,27

                                       3 404,26

                                       3 494,16

                                       3 581,14

                                       3 676,85

                                       3 769,63

                                       11

                                       2 827,24

                                       2 902,62

                                       2 975,10

                                       3 053,40

                                       3 131,69

                                       3 215,78

                                       3 296,97

                                       3 383,97

                                       3 470,96

                                       3 563,76

                                       3 653,63

                                       12

                                       2 244,39

                                       2 305,27

                                       2 363,25

                                       2 424,16

                                       2 485,06

                                       2 551,75

                                       2 618,45

                                       2 688,04

                                       2 754,72

                                       2 827,24

                                       2 899,72

                                       13

                                       1 928,30

                                       1 980,50

                                       2 029,80

                                       2 084,91

                                       2 137,10

                                       2 195,08

                                       2 250,18

                                       2 311,06

                                       2 369,08

                                       2 432,87

                                       2 493,75

                           b)

                           korvataan 59 artiklan 3 kohdassa oleva 948,37 euron määrä 956,91 euron määrällä;

                           c)

                           korvataan 59 artiklan 3 kohdassa oleva 1 896,74 euron määrä 1 913,81 euron määrällä;

                           d)

                           korvataan 60 artiklan 1 kohdassa oleva 252,90 euron määrä 255,18 euron määrällä;

                           e)

                           korvataan liitteessä 5 olevan 2 artiklan 1 kohdassa oleva 264,39 euron määrä 266,77 euron määrällä;

                           f)

                           korvataan liitteessä 5 olevan 3 artiklan 1 kohdassa oleva 11 495,40 euron määrä 11 598,86 euron määrällä;

                           g)

                           korvataan liitteessä 5 olevan 3 artiklan 1 kohdassa oleva 2 586,47 euron määrä 2 609,75 euron määrällä;

                           h)

                           korvataan liitteessä 5 olevan 3 artiklan 2 kohdassa oleva 15 518,79 euron määrä 15 658,46 euron määrällä;

                           i)

                           korvataan liitteessä 5 olevan 4 artiklan 1 kohdassa oleva 1 149,54 euron määrä 1 159,89 euron määrällä;

                           j)

                           korvataan liitteessä 5 olevan 4 artiklan 1 kohdassa oleva 862,17 euron määrä 869,93 euron määrällä;

                           k)

                           korvataan liitteessä 5 olevan 4 artiklan 1 kohdassa oleva 574,76 euron määrä 579,93 euron määrällä;

                           l)

                           korvataan liitteessä 5 olevan 4 artiklan 1 kohdassa oleva 459,81 euron määrä 463,95 euron määrällä;

                           m)

                           korvataan liitteessä 5 olevan 5 artiklan 3 kohdassa oleva 1 622,23 euron määrä 1 636,83 euron määrällä;

                           n)

                           korvataan liitteessä 5 olevan 5 artiklan 3 kohdassa oleva 2 162,98 euron määrä 2 182,45 euron määrällä;

                           o)

                           korvataan liitteessä 5 olevan 5 artiklan 3 kohdassa oleva 2 703,72 euron määrä 2 728,05 euron määrällä.

         2 artikla
   Tämä päätös julkaistaan Euroopan yhteisöjen virallisessa lehdessä.
   3 artikla
   Tämä päätös tulee voimaan sitä päivää seuraavana päivänä, jona se tehdään.

      Tehty Luxemburgissa 29 päivänä huhtikuuta 2004,

            Neuvoston puolesta

            Puheenjohtaja

         M. McDOWELL

      (1)  EYVL C 26, 30.11.1999, s. 23. Säädös sellaisena kuin se on viimeksi muutettuna 19. joulukuuta 2002 annetulla säädöksellä (EYVL C 24, 31.1.2003, s. 1).

      (2)  EUVL C 34, 7.2.2004, s. 16.

      (3)  Lausunto annettu 9. maaliskuuta 2004 (ei vielä julkaistu virallisessa lehdessä).

      (4)  EUVL C 152, 26.6.2003, s. 7.


Avis juridique important

|

31992D0625

92/625/ETY: Neuvoston päätös, tehty 21 päivänä joulukuuta 1992, Euroopan talousyhteisön ja tiettyjen kolmansien maiden välisten tekstiilituotteiden kansainvälistä kauppaa koskevien sopimusten väliaikaisesta täytäntöönpanosta

Virallinen lehti nro L 410 , 31/12/1992 s. 0001 - 0001 Suomenk. erityispainos Alue 11 Nide 20 s. 0191  Ruotsink. erityispainos Alue 11 Nide 20 s. 0191

NEUVOSTON PÄÄTÖS,tehty 21 päivänä joulukuuta 1992,Euroopan talousyhteisön ja tiettyjen kolmansien maiden välisten tekstiilituotteiden kansainvälistä kauppaa koskevien sopimusten väliaikaisesta täytäntöönpanosta (95/625/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 113 artiklan,ottaa huomioon komission ehdotuksen,sekä katsoo, ettäkomissio on neuvotellut yhteisön nimissä tiettyjen kolmansien maiden kanssa tekstiilituotteiden kauppaa koskevista sopimuksista, jakyseisiä sopimuksia olisi sovellettava väliaikaisesti 1 päivään tammikuuta 1993, kunnes niiden tekemisen edellyttämät menettelyt päättyvät, edellyttäen, että sopimuksen osapuolena olevat maat soveltavat niitä vastavuoroisesti,ON PÄÄTTÄNYT SEURAAVAA:Ainoa artiklaLiitteessä mainittujen kolmansien maiden kanssa tehtyjä tekstiilituotteiden kauppaa koskevia sopimuksia ja pöytäkirjoja sovelletaan väliaikaisesti 1 päivään tammikuuta 1993, kunnes ne hyväksytään muodollisesti, edellyttäen, että sopimuksen osapuolena olevat maat soveltavat niitä vastavuoroisesti.Parafoidut sopimustekstit ovat tämän päätöksen liitteenä().Tehty Brysselissä 21 päivänä joulukuuta 1992.Neuvoston puolestaPuheenjohtajaD. HURD Sopimukset on julkaistu celex-numerolla 292A1231 alueessa 11 niteessa 30.LIITE>TAULUKON PAIKKA>


Avis juridique important

|

41999D0358

1999/358/EY, EHTY, Euratom: Jäsenvaltioiden hallitusten edustajien päätös, tehty 26 päivänä toukokuuta 1999, Euroopan yhteisöjen tuomioistuimen tuomarin nimittämisestä

Virallinen lehti nro L 140 , 03/06/1999 s. 0025 - 0025

JÄSENVALTIOIDEN HALLITUSTEN EDUSTAJIEN PÄÄTÖS,tehty 26 päivänä toukokuuta 1999,Euroopan yhteisöjen tuomioistuimen tuomarin nimittämisestä(1999/358/EY, EHTY, Euratom)EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotkaottavat huomioon Euroopan yhteisön perustamissopimuksen ja erityisesti sen 223 artiklan,ottavat huomioon Euroopan hiili- ja teräsyhteisön perustamissopimuksen ja erityisesti sen 32 b artiklan,ottavat huomioon Euroopan atomienergiayhteisön perustamissopimuksen ja erityisesti sen 139 artiklan,sekä katsovat, ettäEuroopan yhteisön tuomioistuimen perussäännöstä tehdyn pöytäkirjan 7 artiklan sekä Euroopan hiili- ja teräsyhteisön tuomioistuimen perussäännöstä tehdyn pöytäkirjan ja Euroopan atomienergiayhteisön tuomioistuimen perussäännöstä tehdyn pöytäkirjan vastaavien säännösten nojalla ja sen vuoksi, että tuomari Krateros Ioannou on kuollut, olisi nimitettävä toinen tuomari Krateros Ioannoun jäljellä olevaksi toimikaudeksi,OVAT PÄÄTTÄNEET SEURAAVAA:1 artiklaEuroopan yhteisöjen tuomioistuimen tuomariksi nimitetään 26 päivänä toukokuuta 1999 alkavaksi ja 6 päivänä lokakuuta 2003 päättyväksi toimikaudeksi Vassilios Skouris.2 artiklaTämä päätös julkaistaan Euroopan yhteisöjen virallisessa lehdessä.Tehty Brysselissä 26 päivänä toukokuuta 1999.PuheenjohtajaD. von KYAW


Avis juridique important

|

31997D0560

97/560/EY: Neuvoston päätös, tehty 3 päivänä maaliskuuta 1997, Euroopan yhteisön ja Maltan tasavallan tekstiilituotteiden kauppaa koskevan hyväksytyn neuvottelupöytäkirjan tekemisestä

Virallinen lehti nro L 231 , 22/08/1997 s. 0005 - 0005

NEUVOSTON PÄÄTÖS,tehty 3 päivänä maaliskuuta 1997,Euroopan yhteisön ja Maltan tasavallan tekstiilituotteiden kauppaa koskevan hyväksytyn neuvottelupöytäkirjan tekemisestä (97/560/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa,ottaa huomioon komission ehdotuksen,sekä katsoo, ettäkomissio on neuvotellut yhteisön puolesta hyväksytyn neuvottelupöytäkirjan Euroopan yhteisön ja Maltan tasavallan tekstiilituotteiden kauppaa koskevan yhteisymmärryspöytäkirjan muuttamisesta ja uusimisesta,siihen saakka, kun tämän hyväksytyn neuvottelupöytäkirjan tekemiseksi tarvittavat menettelyt on saatettu päätökseen, sitä on 22 päivänä joulukuuta 1995 tehdyn komission päätöksen mukaisesti sovellettu väliaikaisesti 1 päivästä tammikuuta 1996, jatämä kahdenvälinen sopimus olisi hyväksyttävä,ON PÄÄTTÄNYT SEURAAVAA:1 artikla Hyväksytään Euroopan yhteisön ja Maltan tasavallan tekstiilituotteiden kauppaa koskeva hyväksytty neuvottelupöytäkirja yhteisön puolesta.Hyväksytyn neuvottelupöytäkirjan teksti on tämän päätöksen liitteenä.2 artikla Neuvoston puheenjohtaja on oikeutettu nimeämään henkilöt, joilla on valtuudet allekirjoittaa hyväksytty neuvottelupöytäkirja.3 artikla Neuvoston puheenjohtaja antaa yhteisön puolesta ilmoituksen hyväksytyn neuvottelupöytäkirjan 3 kohdassa tarkoitettujen sisäisten menettelyjen saattamisesta päätökseen.Tehty Brysselissä 3 päivänä maaliskuuta 1997.Neuvoston puolestaM. DE BOERPuheenjohtaja


title: Neuvoston päätös (YUTP) 2015/778, annettu 18 päivänä toukokuuta 2015, keskisen Välimeren eteläosassa toteutettavasta Euroopan unionin sotilasoperaatiosta (EUNAVFOR MED)

text:
               19.5.2015

               FI

               Euroopan unionin virallinen lehti

               L 122/31

         NEUVOSTON PÄÄTÖS (YUTP) 2015/778,
   annettu 18 päivänä toukokuuta 2015,
   keskisen Välimeren eteläosassa toteutettavasta Euroopan unionin sotilasoperaatiosta (EUNAVFOR MED)
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto vahvisti 20 päivänä huhtikuuta 2015 olevansa lujasti sitoutunut toteuttamaan toimia, jotta estettäisiin ihmisten salakuljetuksesta Välimeren yli aiheutuvat inhimilliset tragediat.

               (2)

               Eurooppa-neuvosto ilmaisi 23 päivänä huhtikuuta 2015 olevansa pahoillaan Välimeren tilanteesta ja korosti, että unioni aikoo ottaa käyttöön kaikki saatavillaan olevat keinot estääkseen uudet ihmishenkien menetykset merellä ja puuttuakseen tämän inhimillisen hätätilan perimmäisiin syihin yhdessä lähtö- ja kauttakulkumaiden kanssa ja että välittömänä prioriteettina on estää uudet hukkumiskuolemat. Eurooppa-neuvosto sitoutui vahvistamaan unionin läsnäoloa merellä, estämään laittomat muuttovirrat ja lujittamaan sisäistä solidaarisuutta ja vastuullisuutta.

               (3)

               Huhtikuun 23 päivänä 2015 kokoontunut Eurooppa-neuvosto sitoutui myös torjumaan ihmiskauppiaiden toimintaa kansainvälisen oikeuden mukaisesti ryhtymällä järjestelmällisiin toimiin alusten tunnistamiseksi, haltuun ottamiseksi ja tuhoamiseksi ennen kuin salakuljettajat käyttävät niitä, ja pyysi unionin ulkoasioiden ja turvallisuuspolitiikan korkeaa edustajaa, jäljempänä korkea edustaja, alkamaan valmistella tätä varten mahdollista yhteisen turvallisuus- ja puolustuspolitiikan (YTPP) puitteissa toteutettavaa operaatiota.

               (4)

               Korkea edustaja tiedotti 11 päivänä toukokuuta 2015 YK:n turvallisuusneuvostolle muuttajia koskevasta kriisistä Välimerellä ja unionin yhteisen turvallisuus- ja puolustuspolitiikan puitteissa mahdollisesti toteutettavan unionin merioperaation meneillään olevista valmisteluista. Hän ilmaisi tässä yhteydessä, että unionin on toimittava YK:n turvallisuusneuvoston tukemana.

               (5)

               Neuvosto hyväksyi 18 päivänä toukokuuta 2015 kriisinhallinnan toiminta-ajatuksen YTPP-operaatiolle salakuljettajien toimintamallin hajottamiseksi keskisen Välimeren eteläosassa.

               (6)

               Unionin YTPP-operaatio toteutetaan kansainvälisen oikeuden mukaisesti noudattaen erityisesti Yhdistyneiden Kansakuntien vuoden 1982 merioikeusyleissopimuksen (UNCLOS-yleissopimus), kansainvälisen järjestäytyneen rikollisuuden vastaista Yhdistyneiden Kansakuntien yleissopimusta täydentävien vuoden 2000 lisäpöytäkirjojen (lisäpöytäkirja maitse, meritse ja ilmateitse tapahtuvan maahanmuuttajien salakuljetuksen kieltämisestä, lisäpöytäkirja maahanmuuttajien salakuljetuksen kieltämisestä ja lisäpöytäkirja ihmiskaupan, erityisesti naisten ja lasten kaupan ehkäisemisestä, torjumisesta ja rankaisemisesta), ihmishengen turvallisuudesta merellä vuonna 1974 tehdyn kansainvälisen yleissopimuksen (SOLAS-yleissopimus), etsintä- ja pelastuspalvelusta merellä vuonna 1979 tehdyn kansainvälisen yleissopimuksen (SAR-yleissopimus), Välimeren merellisen ympäristön ja rannikkoalueiden suojelemisesta vuonna 1976 tehdyn yleissopimuksen (Barcelonan yleissopimus) ja pakolaisten oikeusasemasta vuonna 1951 tehdyn Geneven yleissopimuksen asiaankuuluvia määräyksiä sekä palauttamiskiellon periaatetta ja kansainvälistä ihmisoikeuslainsäädäntöä.
               UNCLOS-yleissopimus, SOLAS-yleissopimus ja SAR-yleissopimus sisältävät velvoitteen, jonka mukaan merellä hätään joutuneita henkilöitä on autettava ja hätätilanteesta selviytyneet on toimitettava turvalliseen paikkaan. Tätä varten EUNAVFOR MEDiin määrätyt alukset ovat valmiudessa ja ne on varustettu suorittamaan asiaan liittyvät tehtävät, joita toimivaltainen meripelastuskeskus koordinoi.

               (7)

               Valtiot voivat asiaa koskevan kansallisen ja kansainvälisen oikeuden mukaisesti pysäyttää avomerellä muuttajien salakuljetuksesta epäillyt alukset, jos niillä on lippuvaltion lupa nousta alukselle ja tutkia se tai jos aluksella ei ole kansallisuutta, sekä toteuttaa aluksia, henkilöitä ja rahtia koskevat tarvittavat toimenpiteet.

               (8)

               Valtion alue- tai sisävesillä, alueella tai ilmatilassa voidaan myös toteuttaa ihmisten salakuljetukseen tai ihmiskauppaan osallisuudesta epäiltyjä aluksia koskevia toimenpiteitä kyseisen valtion suostumuksella ja/tai YK:n turvallisuusneuvoston päätöslauselman nojalla.

               (9)

               Valtio voi kansainvälisen oikeuden ja kansallisen lainsäädäntönsä mukaisesti toteuttaa tarvittavia toimenpiteitä sellaisia alueellaan oleskelevia henkilöitä vastaan, joiden se epäilee osallistuvan ihmisten salakuljetukseen tai ihmiskauppaan heidän mahdolliseksi pidättämisekseen ja heidän saattamisekseen syytteeseen.

               (10)

               Poliittisten ja turvallisuusasioiden komitean (PTK) olisi neuvoston ja korkean edustajan alaisuudessa huolehdittava unionin kriisinhallintaoperaation poliittisesta valvonnasta, annettava sille strategista ohjausta ja tehtävä asiaankuuluvat päätökset Euroopan unionista tehdyn sopimuksen (SEU) 38 artiklan kolmannen kohdan mukaisesti.

               (11)

               SEU 41 artiklan 2 kohdan nojalla ja neuvoston päätöksen (YUTP) 2015/528 (1) mukaisesti jäsenvaltioiden on vastattava niistä tästä päätöksestä aiheutuvista toimintamenoista, joilla on sotilaallista merkitystä tai merkitystä puolustuksen alalla.

               (12)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa (N:o 22) olevan 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Näin ollen Tanska ei osallistu tämän päätöksen antamiseen, tämä päätös ei sido Tanskaa eikä sitä sovelleta Tanskaan, eikä Tanska osallistu tämän operaation rahoittamiseen,

         ON HYVÄKSYNYT TÄMÄN PÄÄTÖKSEN:
   1 artikla
   Operaatio
   1.   Unioni toteuttaa sotilaallisen kriisinhallintaoperaation, jolla edistetään ihmisten salakuljetusta ja ihmiskauppaa harjoittavien verkostojen toimintamallin hajottamista keskisen Välimeren eteläosassa (EUNAVFOR MED), mikä saavutetaan muun muassa toteuttamalla järjestelmällisiä toimia ihmisten salakuljettajien tai ihmiskauppiaiden käyttämien tai näiden käyttämiksi epäiltyjen alusten ja omaisuuden havaitsemiseksi, haltuun ottamiseksi ja tuhoamiseksi, sovellettavan kansainvälisen oikeuden, kuten UNCLOS-yleissopimuksen ja mahdollisen YK:n turvallisuusneuvoston päätöslauselman mukaisesti.
   2.   Operaatioalue määritetään ennen EUNAFVOR MEDin aloittamista neuvoston hyväksymissä asiaankuuluvissa suunnitteluasiakirjoissa.
   2 artikla
   Toimeksianto
   1.   EUNAVFOR MED toimii neuvoston 18 päivänä toukokuuta 2015 hyväksymässä kriisinhallinnan toiminta-ajatuksessa määrättyjen poliittisten, strategisten ja poliittissotilaallisten tavoitteiden mukaisesti.
   2.   EUNAVFOR MED toteutetaan peräkkäisissä vaiheissa kansainvälisen oikeuden vaatimusten mukaisesti. EUNAVFOR MEDillä

               a)

               tuetaan ensivaiheessa muuttoliikeverkostojen havaitsemista ja seuraamista keräämällä tietoja ja toteuttamalla aavalla merellä partiointia kansainvälisen oikeuden mukaisesti;

               b)

               toisessa vaiheessa

                           i)

                           toteutetaan aavalla merellä sellaisille aluksille nousua, niiden tarkastamista, takavarikointia ja käännyttämistä, joita epäillään käytettävän ihmisten salakuljetukseen tai ihmiskaupan harjoittamiseen, sovellettavassa kansainvälisessä oikeudessa, erityisesti UNCLOS-yleissopimuksessa ja maahanmuuttajien salakuljetuksen kieltämisestä tehdyssä lisäpöytäkirjassa, määrättyjen edellytysten mukaisesti.

                           ii)

                           toteutetaan mahdollisesti sovellettavan YK:n turvallisuusneuvoston päätöslauselman mukaisesti tai kyseisen rannikkovaltion suostumuksella aavalla merellä tai kyseisen valtion alue- tai sisävesillä sellaisille aluksille nousua, niiden tarkastamista, takavarikointia ja käännyttämistä, joita epäillään käytettävän ihmisten salakuljetukseen tai ihmiskaupan harjoittamiseen, kyseisessä päätöslauselmassa tai suostumuksessa esitettyjen ehtojen mukaisesti;

               c)

               kolmannessa vaiheessa toteutetaan mahdollisesti sovellettavan YK:n turvallisuusneuvoston päätöslauselman mukaisesti tai kyseisen rannikkovaltion suostumuksella ja sen alueella kaikki tarvittavat, sellaisiin aluksiin ja niiden omaisuuteen kohdistuvat toimenpiteet, joita epäillään käytettävän ihmisten salakuljetukseen tai ihmiskaupan harjoittamiseen, muun muassa tuhoamalla ne tai tekemällä ne käyttökelvottomiksi.

         3.   Neuvosto arvioi, ovatko ensivaiheen jälkeisiin vaiheisiin siirtymisen edellytykset täyttyneet, ottaen huomioon mahdollisesti sovellettavan YK:n turvallisuusneuvoston päätöslauselman ja asianomaisten rannikkovaltioiden suostumuksen.
   4.   EUNAVFORD MED voi kerätä sovellettavan lainsäädännön mukaisesti EUNAVFOR MED-operaatioon osallistuville aluksille otettuja henkilöitä koskevia henkilötietoja ominaisuuksista, joista on todennäköisesti apua heidän tunnistamisessaan, mukaan lukien sormenjäljet, sekä seuraavat tiedot mutta ei muita henkilötietoja: sukunimi, alkuperäinen sukunimi, etunimet ja mahdolliset salanimet tai peitenimet; syntymäaika ja -paikka, kansalaisuus, sukupuoli; asuinpaikka, ammatti ja olinpaikka; tiedot ajokorteista, henkilöllisyystodistukset ja passin tiedot. Se voi toimittaa nämä tiedot ja kyseisten henkilöiden käyttämiin aluksiin ja laitteisiin liittyvät tiedot jäsenvaltioiden asianomaisille lainvalvontaviranomaisille ja/tai toimivaltaisille unionin elimille.
   3 artikla
   EU:n operaation komentajan nimittäminen
   Nimitetään kontra-amiraali Enrico Credendino EUNAVFOR MEDin EU:n operaation komentajaksi.
   4 artikla
   EU:n operaatioesikunta
   EUNAVFOR MEDin operaatioesikunta sijaitsee Roomassa, Italiassa.
   5 artikla
   Operaation suunnittelu ja aloittaminen
   Neuvosto tekee EUNAVFOR MEDin operaation komentajan suosituksesta päätöksen EUNAVFOR MEDin aloittamisesta sen jälkeen, kun toimeksiannon täytäntöönpanon edellyttämät operaatiosuunnitelma ja voimankäyttösäännöt on hyväksytty.
   6 artikla
   Poliittinen valvonta ja strateginen ohjaus
   1.   PTK huolehtii neuvoston ja korkean edustajan alaisuudessa EUNAVFOR MEDin poliittisesta valvonnasta ja strategisesta ohjauksesta. Neuvosto valtuuttaa PTK:n tekemään asiaankuuluvat päätökset SEU 38 artiklan mukaisesti. Tähän sisältyvät valtuudet muuttaa suunnitteluasiakirjoja, muun muassa operaatiosuunnitelmaa, johtamisjärjestelyä ja voimankäyttösääntöjä. Se kattaa myös tarvittavat valtuudet tehdä EU:n operaation komentajan ja EU:n joukkojen komentajan nimittämistä koskevat päätökset. EU:n sotilasoperaation tavoitteita ja sen päättämistä koskeva päätösvalta säilyy neuvostolla. Jollei tämän päätöksen 2 artiklan 3 kohdasta muuta johdu, PTK:lla on valta päättää, milloin voidaan siirtyä operaation yhdestä vaiheesta toiseen.
   2.   PTK raportoi neuvostolle säännöllisin väliajoin.
   3.   Euroopan unionin sotilaskomitean (EUSK) puheenjohtaja raportoi PTK:lle säännöllisin väliajoin EUNAVFOR MEDin toteuttamisesta. PTK voi kutsua EU:n operaation komentajan tai EU:n joukkojen komentajan tarvittaessa kokouksiinsa.
   7 artikla
   Sotilaallinen johto
   1.   EUSK seuraa EUNAVFOR MEDin asianmukaista täytäntöönpanoa, joka toteutetaan EU:n operaation komentajan vastuulla.
   2.   EU:n operaation komentaja toimittaa säännöllisin väliajoin selvityksiä EUSK:lle. EUSK voi kutsua EU:n operaation komentajan tai EU:n joukkojen komentajan tarvittaessa kokouksiinsa.
   3.   EUSK:n puheenjohtaja on EU:n operaation komentajan ensisijainen yhteyshenkilö.
   8 artikla
   Unionin toimien johdonmukaisuus ja koordinointi
   1.   Korkea edustaja varmistaa, että tämä päätös pannaan täytäntöön ja että se on johdonmukainen unionin koko ulkoisen toiminnan kanssa, unionin kehitysohjelmat ja humanitaarinen apu mukaan luettuina.
   2.   Korkea edustaja on Euroopan ulkosuhdehallinnon (EUH) avustamana ensisijainen yhteyshenkilö Yhdistyneiden kansakuntien, alueen maiden viranomaisten ja muiden kansainvälisten ja kahdenvälisten toimijoiden kanssa, mukaan lukien NATO, Afrikan unioni ja Arabivaltioiden liitto.
   3.   EUNAVFOR MED toimii yhteistyössä jäsenvaltioiden asianomaisten viranomaisten kanssa ja perustaa koordinointimekanismin sekä tarpeen mukaan sopii järjestelyistä muiden unionin virastojen ja elinten, erityisesti Frontexin, Europolin, Eurojustin, Euroopan turvapaikka-asioiden tukiviraston ja asiaankuuluvien YTPP-operaatioiden, kanssa.
   9 artikla
   Kolmansien valtioiden osallistuminen
   1.   Kolmansia valtioita voidaan Eurooppa-neuvoston asiaan liittyviä suuntaviivoja noudattaen kutsua osallistumaan operaatioon, sanotun kuitenkaan rajoittamatta unionin päätöksenteon riippumattomuutta tai yhteistä toimielinjärjestelmää.
   2.   Neuvosto valtuuttaa PTK:n pyytämään kolmansilta valtioilta osallistumistarjouksia ja tekemään asiaankuuluvat päätökset osallistumisehdotusten hyväksymisestä EU:n operaation komentajan ja EUSK:n suosituksesta.
   3.   Kolmansien valtioiden osallistumista koskevat yksityiskohtaiset järjestelyt vahvistetaan sopimuksissa, jotka tehdään SEU 37 artiklan nojalla ja Euroopan unionin toiminnasta tehdyn sopimuksen (SEUT) 218 artiklassa määrättyä menettelyä noudattaen. Jos unioni ja jokin kolmas valtio ovat tehneet sopimuksen kyseisen valtion osallistumista unionin kriisinhallintaoperaatioihin koskevista puitteista, tällaisen sopimuksen määräyksiä sovelletaan EUNAVFOR MEDin yhteydessä.
   4.   Kolmansilla valtioilla, jotka osallistuvat EUNAVFOR MEDiin sotilaallisesti merkittävällä tavalla, on samat operaation päivittäiseen hallintoon liittyvät oikeudet ja velvollisuudet kuin operaatioon osallistuvilla jäsenvaltioilla.
   5.   Neuvosto valtuuttaa PTK:n tekemään asiaankuuluvat päätökset osallistujien komitean perustamiseksi, jos kolmansien valtioiden sotilaallinen osallistuminen on merkittävää.
   10 artikla
   Unionijohtoisen henkilöstön asema
   Unionijohtoisten yksikköjen ja henkilöstön asema määritellään tarvittaessa kansainvälisen oikeuden mukaisesti.
   11 artikla
   Rahoitusjärjestelyt
   1.   EU:n sotilasoperaation yhteisiä kustannuksia hallinnoidaan päätöksen (YUTP) 2015/528 mukaisesti.
   2.   Rahoitusohje EUNAVFOR MEDin yhteisiä kustannuksia varten on 11,82 miljoonaa euroa. Päätöksen (YUTP) 2015/528 25 artiklan 1 kohdassa tarkoitettu rahoitusohjeen prosenttiosuus on 70 prosenttia maksusitoumusmäärärahoina ja 40 prosenttia maksumäärärahoina.
   12 artikla
   Tietojen luovuttaminen
   1.   Korkealla edustajalla on valtuudet luovuttaa tarvittaessa ja EUNAVFOR MEDin tarpeiden mukaisesti tähän päätökseen osallistuville kolmansille valtioille operaatiota varten tuotettuja EU:n turvallisuusluokiteltuja tietoja neuvoston päätöksen 2013/488/EU (2) mukaisesti:

               a)

               enintään sille tasolle saakka, josta määrätään sovellettavassa, unionin ja asianomaisen kolmannen valtion välillä tehdyssä tietoturvallisuussopimuksessa; tai

               b)

               enintään ”CONFIDENTIEL UE/EU CONFIDENTIAL” -tasolle saakka muissa tapauksissa.

         2.   Korkealla edustajalla on myös valtuudet luovuttaa EUNAVFOR MEDin operatiivisten tarpeiden mukaisesti YK:lle EUNAVFOR MEDiä varten tuotettuja EU:n turvallisuusluokiteltuja tietoja ”RESTREINT UE/EU RESTRICTED” -tasolle saakka päätöksen 2013/488/EU mukaisesti. Tätä varten vahvistetaan korkean edustajan ja Yhdistyneiden kansakuntien toimivaltaisten viranomaisten väliset järjestelyt.
   3.   Korkealla edustajalla on valtuudet luovuttaa tähän päätökseen osallistuville kolmansille valtioille operaatiota koskeviin neuvoston käsittelyihin liittyviä EU:n turvallisuusluokittelemattomia asiakirjoja, joita koskee neuvoston työjärjestyksen (3) 6 artiklan 1 kohdan mukainen salassapitovelvollisuus.
   4.   Korkea edustaja voi siirtää kyseiset valtuudet sekä valtuudet sopia tässä artiklassa tarkoitetuista järjestelyistä EUH:n virkamiehille, EU:n operaation komentajalle tai EU:n joukkojen komentajalle päätöksen 2013/488/EU liitteessä VI olevan VII jakson mukaisesti.
   13 artikla
   Voimaantulo ja päättyminen
   Tämä päätös tulee voimaan päivänä, jona se hyväksytään.
   EUNAVFOR MEDin voimassaolo päättyy viimeistään 12 kuukautta täyden toimintavalmiuden saavuttamisesta.
   Tämä päätös kumotaan siitä päivästä alkaen, jona EU:n operaatioesikunta suljetaan, EUNAVFOR MEDin päättämistä koskevien hyväksyttyjen suunnitelmien mukaisesti ja rajoittamatta päätöksessä (YUTP) 2015/528 säädettyjen EUNAVFOR MEDin tilintarkastuksen ja tilinpäätöksen esittämistä koskevien menettelyjen noudattamista.

      Tehty Brysselissä 18 päivänä toukokuuta 2015.

            Neuvoston puolesta

            Puheenjohtaja

         F. MOGHERINI

      (1)  Neuvoston päätös (YUTP) 2015/528, annettu 27 päivänä maaliskuuta 2015, Euroopan unionin sellaisten operaatioiden yhteisten kustannusten rahoituksen hallinnointijärjestelmän perustamisesta, joilla on sotilaallista merkitystä tai merkitystä puolustuksen alalla (Athene) ja päätöksen 2011/871/YUTP kumoamisesta (EUVL L 84, 28.3.2015, s. 39).

      (2)  Neuvoston päätös 2013/488/EU, annettu 23 päivänä syyskuuta 2013, EU:n turvallisuusluokiteltujen tietojen suojaamista koskevista turvallisuussäännöistä (EUVL L 274, 15.10.2013, s. 1).

      (3)  Neuvoston päätös 2009/937/EU, tehty 1 päivänä joulukuuta 2009, neuvoston työjärjestyksen hyväksymisestä (EUVL L 325, 11.12.2009, s. 35).


Avis juridique important

|

31996D0613(01)

Neuvoston päätös, tehty 20 päivänä toukokuuta 1996, talous- ja sosiaalikomitean jäsenen nimeämisestä

Virallinen lehti nro C 169 , 13/06/1996 s. 0001 - 0001

NEUVOSTON PÄÄTÖS,tehty 20 päivänä toukokuuta 1996,talous- ja sosiaalikomitean jäsenen nimeämisestä (96/C 169/01)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 195 artiklan,ottaa huomioon Euroopan atomienergiayhteisön perustamissopimuksen ja erityisesti sen 167 artiklan,ottaa huomioon talous- ja sosiaalikomitean jäsenten nimeämisestä 20 päivänä syyskuuta 1998 päättyväksi toimikaudeksi 26 päivänä syyskuuta 1994 tehdyn neuvoston päätöksen (1),sekä katsoo, ettäedellä mainitun komitean yhden jäsenen paikka on vapautunut 6 päivänä maaliskuuta 1996 neuvoston tietoon saatetun Ronald JANSSENin eron johdosta, jaottaa huomioon Belgian hallituksen 6 päivänä maaliskuuta 1996 esittämät ehdokkaat,saatuan Euroopan yhteisöjen komission lausunnon,ON PÄÄTÄNYT SEURAAVAA:Ainoa artikla Nimetään Thierry DOCK talous- ja sosiaalikomitean jäseneksi Ronald JANSSENin tilalle tämän jäljellä olevaksi toimikaudeksi eli 20 päivään syyskuuta 1998.Tehty Brysselissä 20 päivänä toukokuuta 1996.Neuvoston puolestaP. BERSANIPuheenjohtaja(1) EYVL N:o L 257, 5.10.1994, s. 20


title: Energiayhteisön ministerineuvoston päätös D/2013/03/MC-EnC energiayhteisön perustamissopimuksen voimassaolon jatkamisesta

text:
               30.11.2013

               FI

               Euroopan unionin virallinen lehti

               L 320/81

         ENERGIAYHTEISÖN MINISTERINEUVOSTON PÄÄTÖS
   D/2013/03/MC-EnC
   energiayhteisön perustamissopimuksen voimassaolon jatkamisesta
   ENERGIAYHTEISÖN MINISTERINEUVOSTO, joka
   ottaa huomioon energiayhteisön perustamissopimuksen (’perustamissopimus’) ja erityisesti sen 97 artiklan,
   sekä katsoo seuraavaa:

               (1)

               Perustamissopimus allekirjoitettiin 25. lokakuuta 2005, ja se tuli voimaan 1. heinäkuuta 2006.

               (2)

               Perustamissopimuksen 97 artiklan mukaan perustamissopimus on voimassa 10 vuotta sen voimaantulopäivästä alkaen ja sen voimassaolon jatkamiseksi tarvitaan ministerineuvoston päätös.

               (3)

               Energiayhteisö on osoittautunut toimivaksi malliksi alueelliselle energia-alan yhteistyölle.

               (4)

               Energiayhteisö seuraa tiiviisti Euroopan unionin energiapolitiikan kehittymistä ja on tehnyt sitoumuksia, jotka jatkuvat vuoden 2016 jälkeen.

               (5)

               Euroopan unionin toimielimet (1), samoin kuin pysyvä korkean tason ryhmä kokouksissaan 19. kesäkuuta ja 23. lokakuuta 2013, tukevat avoimesti perustamissopimuksen voimassaolon jatkamista,

         HYVÄKSYY TÄMÄN PÄÄTÖKSEN:
   1 artikla
   Energiayhteisön perustamissopimuksen voimassaolon jatkaminen
   Perustamissopimuksen voimassaoloa jatketaan 10 vuodella.
   2 artikla
   Voimaantulo
   Tämä päätös tulee voimaan, kun se tehdään.

      Tehty Belgradissa 24 päivänä lokakuuta 2013.

            Ministerineuvoston puolesta

         Z. MIHAJLOVIĆ

      (1)  Komission kertomus Euroopan parlamentille ja neuvostolle päätöksen 2006/500/EY 7 artiklan nojalla, 10.3.2011, KOM(2011) 105 lopullinen; komission tiedonanto Euroopan parlamentille, neuvostolle, Euroopan talous- ja sosiaalikomitealle sekä alueiden komitealle energian toimitusvarmuudesta ja kansainvälisestä yhteistyöstä – ”EU:n energiapolitiikka: yhteistyö rajanaapureiden kanssa”, 7.9.2011, KOM(2011) 539 lopullinen; Euroopan unionin neuvoston 24. marraskuuta 2011 pidetyn istunnon päätelmät EU:n energiapolitiikan ulkoisen ulottuvuuden vahvistamisesta.


title: 2004/821/YUTP: Poliittisten ja Turvallisuusasioiden komitean päätös BiH/4/2004, tehty 19 päivänä lokakuuta 2004, Napolissa sijaitsevan Euroopan unionin esikuntayksikön päällikön nimittämisestä Bosnia ja Hertsegovinassa toteutettavaa Euroopan unionin sotilasoperaatiota varten

text:
               2.12.2004

               FI

               Euroopan unionin virallinen lehti

               L 357/38

      POLIITTISTEN JA TURVALLISUUSASIOIDEN KOMITEAN PÄÄTÖS BiH/4/2004,
   tehty 19 päivänä lokakuuta 2004,
   Napolissa sijaitsevan Euroopan unionin esikuntayksikön päällikön nimittämisestä Bosnia ja Hertsegovinassa toteutettavaa Euroopan unionin sotilasoperaatiota varten
   (2004/821/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 25 artiklan kolmannen kohdan,
   ottaa huomioon Euroopan unionin sotilasoperaatiosta Bosnia ja Hertsegovinassa 12 päivänä heinäkuuta 2004 hyväksytyn neuvoston yhteisen toiminnan 2004/570/YUTP (1) ja erityisesti sen 6 artiklan,
   sekä katsoo seuraavaa:

               (1)

               Yhteisen ulko- ja turvallisuuspolitiikan korkeana edustajana toimivan pääsihteerin ja Naton pääsihteerin 28 päivänä syyskuuta 2004 ja 8 päivänä lokakuuta 2004 käymän kirjeenvaihdolla Pohjois-Atlantin neuvosto päätti, että Napolin komentokeskuksen esikuntapäällikkö on käytettävissä Napolissa sijaitsevan Euroopan unionin esikuntayksikön päällikön tehtävään.

               (2)

               EU:n sotilaskomitea hyväksyi 15 päivänä syyskuuta 2004 EU:n operaation komentajan suosituksen Napolin komentokeskuksen esikuntapäällikön, kenraali Ciro COCOZZAn nimittämisestä Napolissa sijaitsevan Euroopan unionin esikuntayksikön päälliköksi Bosnia ja Hertsegovinassa toteutettavaa Euroopan unionin sotilasoperaatiota varten.

               (3)

               Yhteisen toiminnan 2004/570/YUTP 6 artiklan mukaan neuvosto valtuutti poliittisten ja turvallisuusasioiden komitean (PTK) huolehtimaan EU:n sotilasoperaation poliittisesta ja strategisesta johdosta.

               (4)

               Tanskan asemaa koskevan, Euroopan unionista tehtyyn sopimukseen ja Euroopan yhteisön perustamissopimukseen liitetyn pöytäkirjan 6 artiklan mukaisesti Tanska ei osallistu niiden Euroopan unionin toimien ja päätösten valmisteluun ja täytäntöönpanoon, joilla on merkitystä puolustuksen alalla.

               (5)

               Kööpenhaminassa 12 ja 13 päivänä joulukuuta 2002 kokoontunut Eurooppa-neuvosto antoi julkilausuman, jonka mukaan Berliini plus -järjestelyt ja niiden täytäntöönpano koskevat ainoastaan niitä EU:n jäsenvaltioita, jotka ovat myös joko Naton jäseniä tai rauhankumppanuuden osapuolia ja jotka ovat näin ollen tehneet kahdenvälisiä turvallisuussopimuksia Naton kanssa,

         ON PÄÄTTÄNYT SEURAAVAA:
   1 artikla
   Nimitetään kenraali Ciro COCOZZA Napolissa sijaitsevan Euroopan unionin esikuntayksikön päälliköksi Bosnia ja Hertsegovinassa toteutettavaa Euroopan unionin sotilasoperaatiota varten.
   2 artikla
   Tämä päätös tulee voimaan päivänä, jona se tehdään.

      Tehty Brysselissä 19 päivänä lokakuuta 2004.

            Poliittisten ja turvallisuusasioiden komitean puolesta

            Puheenjohtaja

         A. HAMER

      (1)  EUVL L 252, 28.7.2004, s. 10.


title: 2005/694/EY: Neuvoston päätös, tehty 28 päivänä heinäkuuta 2005, liiallisen alijäämän olemassaolosta Italiassa

text:
               11.10.2005

               FI

               Euroopan unionin virallinen lehti

               L 266/57

      NEUVOSTON PÄÄTÖS,
   tehty 28 päivänä heinäkuuta 2005,
   liiallisen alijäämän olemassaolosta Italiassa
   (2005/694/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 104 artiklan 6 kohdan,
   ottaa huomioon komission suosituksen,
   ottaa huomioon Italian esittämät huomautukset,
   sekä katsoo seuraavaa:

               (1)

               EY:n perustamissopimuksen 104 artiklan mukaan jäsenvaltioiden on vältettävä liiallisia julkistalouden alijäämiä.

               (2)

               Vakaus- ja kasvusopimus perustuu terveen julkisen talouden tavoitteeseen, jolla pyritään vahvistamaan hintavakauden edellytyksiä ja saavuttamaan uusien työpaikkojen syntyä edistävä vahva ja kestävä kasvu.

               (3)

               Perustamissopimuksen 104 artiklan mukainen liiallista alijäämää koskeva menettely edellyttää päätöstä liiallisen alijäämän olemassaolosta. Perustamissopimukseen liitetyssä liiallisia alijäämiä koskevasta menettelystä tehdyssä pöytäkirjassa on lisämääräyksiä liiallisia alijäämiä koskevan menettelyn täytäntöönpanosta. Neuvoston asetuksessa (EY) N:o 3605/93 (1) esitetään yksityiskohtaiset säännöt ja määritelmät mainitun pöytäkirjan määräysten soveltamiseksi.

               (4)

               Perustamissopimuksen 104 artiklan 5 kohdassa edellytetään, että komissio antaa lausunnon neuvostolle, jos komissio katsoo, että jäsenvaltiossa on tai siellä voi ilmetä liiallinen alijäämä. Komissio on antanut neuvostolle tällaisen Italiaa koskevan lausunnon 29 päivänä kesäkuuta 2005. Otettuaan huomioon perustamissopimuksen 104 artiklan 3 kohdan mukaisen kertomuksensa ja talous- ja rahoituskomitean perustamissopimuksen 104 artiklan 4 kohdan mukaisesti antaman lausunnon komissio katsoo, että Italiassa on liiallinen julkisen talouden alijäämä. Komissio on ottanut arvioinnissaan huomioon vakaus- ja kasvusopimuksen täytäntöönpanon tehostamisesta Eurooppa-neuvostolle annetun Ecofin-neuvoston selvityksen, jonka Eurooppa-neuvosto hyväksyi 22 päivänä maaliskuuta 2005.

               (5)

               Perustamissopimuksen 104 artiklan 6 kohdassa määrätään, että neuvoston on otettava huomioon kyseisen jäsenvaltion mahdolliset huomautukset ennen kuin se päättää kokonaisarvion tehtyään, onko jäsenvaltiossa liiallinen alijäämä. Italiaa koskevan kokonaisarvion perusteella voidaan todeta seuraavaa:

               (6)

               Vuosia 2003 ja 2004 koskevien tähänastisten lukujen mukaan alijäämän suhde on kumpanakin vuonna ylittänyt hieman 3 prosentin viitearvon suhteessa BKT:hen. Perustamissopimuksessa asetetun kolmen prosentin viitearvon ylittyminen vuosina 2003 ja 2004 ei johtunut epätavallisesta tapahtumasta, johon Italian viranomaiset eivät olisi voineet vaikuttaa, eikä vakaus- ja kasvusopimuksessa tarkoitetusta talouden vakavasta taantumasta. Talouskasvu on ollut viimeisen kolmen vuoden aikana positiivista mutta hidasta (0,4 prosenttia vuonna 2002, 0,3 prosenttia vuonna 2003 ja 1,2 prosenttia vuonna 2004). Tuotantokuilun, joka oli 2,1 prosenttia suhteessa potentiaaliseen BKT:hen vuonna 2001, arvioidaan olleen – 1,3 prosenttia vuonna 2004. Näin ollen vuosina 2003 ja 2004 vallinnutta hitaan kasvun tilannetta ei voida pitää perustamissopimuksessa ja vakaus- ja kasvusopimuksessa tarkoitetulla tavalla poikkeuksellisena.

               (7)

               Viitearvon ylittymistä (alijäämän pysyessä kuitenkin lähellä viitearvoa) vuosina 2003 ja 2004 ei myöskään voida pitää väliaikaisena ilmiönä, sillä komissio ennakoi alijäämän ylittävän viitearvon huomattavasti myös vuosina 2005 ja 2006 olettaen, että talouspolitiikassa ei tapahdu muutoksia. Tämä viittaa siihen, että alijäämää koskeva perustamissopimuksen vaatimus ei toteudu.

               (8)

               Lisäksi julkisen velan määrä suhteessa BKT:hen, joka oli noin 106–107 prosenttia vuonna 2004, ylittää selvästi perustamissopimuksessa määrätyn viitearvon eikä ole pienentynyt viime vuosina tyydyttävässä tahdissa. Velan vähentämistä ovat hidastaneet velanottoa lisänneet talousarvion ulkopuoliset rahoitustoimet. Lisäksi nykyinen perusylijäämä (alle 2 prosenttia suhteessa BKT:hen vuonna 2004) ei takaa velkasuhteen riittävää supistumisvauhtia. Tämä viittaa siihen, että julkista velkaa koskeva perustamissopimuksen vaatimus ei myöskään toteudu.

               (9)

               Neuvosto on analysoinut muita merkityksellisiä seikkoja, jotka komissio on esittänyt perustamissopimuksen 104 artiklan 3 kohdan mukaisessa kertomuksessaan, sekä Italian viranomaisten 6 päivänä kesäkuuta 2005 lähettämässä kirjeessä esittämiä tekijöitä. Vakaus- ja kasvusopimuksen täytäntöönpanon tehostamista koskevassa selvityksessä, jonka Ecofin-neuvosto antoi Eurooppa-neuvostolle, todetaan, että muut merkitykselliset tekijät otetaan huomioon liiallisen alijäämän olemassaolosta perustamissopimuksen 104 artiklan 6 kohdan nojalla tehtävässä neuvoston päätöksessä ainoastaan sillä edellytyksellä, että ”ennen kuin muita merkityksellisiä tekijöitä otetaan huomioon, noudatetaan yleistä periaatetta, jonka mukaan viitearvon ylitys on väliaikaista ja alijäämä pysyy lähellä viitearvoa”. Italian kohdalla ensimmäinen edellytys ei täyty. Kun neuvosto siis tekee perustamissopimuksen 104 artiklan 6 kohdan mukaisen päätöksen, se ei ota huomioon muita merkityksellisiä seikkoja,

         ON TEHNYT TÄMÄN PÄÄTÖKSEN:
   1 artikla
   Kokonaisarvion perusteella todetaan, että Italiassa on liiallinen alijäämä.
   2 artikla
   Tämä päätös on osoitettu Italian tasavallalle.

      Tehty Brysselissä 28 päivänä heinäkuuta 2005.

            Neuvoston puolesta

            Puheenjohtaja

         J. STRAW

      (1)  EYVL L 332, 31.12.1993, s. 7. Asetus sellaisena kuin se on viimeksi muutettuna komission asetuksella (EY) N:o 351/2002 (EYVL L 55, 26.2.2002, s. 23).